Όνομα: ……………………………………………..

**1. Να υπογραμμίσεις τα απρόσωπα ρήματα και τις απρόσωπες εκφράσεις στις παρακάτω προτάσεις.**

* Πρέπει να ακολουθούμε έναν πιο φυσικό τρόπο ζωής.
* Δεν πρόκειται για ένα σοβαρό ζήτημα.
* Ακούγεται πως θα γίνει ανασχηματισμός σε δυο μήνες.
* Δεν υπάρχει καμιά πιθανότητα να γίνει κάτι τέτοιο.
* Είναι υπερβολή να ξοδεύει κανείς τόσα χρήματα.
* Καλό είναι να αερίζεις καθημερινά τα σεντόνια σου.

**2. Να υπογραμμίσεις τα υποκείμενα των απρόσωπων ρημάτων και των απρόσωπων εκφράσεων στις παρακάτω προτάσεις.**

* Είναι ανάγκη να έρθω μαζί σας.
* Πρέπει να λάβουμε μέτρα για να μειωθεί η μόλυνση του περιβάλλοντος.
* Δεν μπορεί να μην είδε κανείς τίποτα.
* Έπρεπε να εργάζεται και να προσέχει τα παιδιά.
* Της κάνει καλό να γυμνάζεται μια δυο φορές την εβδομάδα.
* Αύριο ενδέχεται να αργήσω λίγο το πρωί.
* Δεν είναι δυνατόν να σχιστεί ο ουρανός στα δύο.

**3. Να βρεις αν τα υπογραμμισμένα ρήματα είναι προσωπικά ή απρόσωπα.**

**Αρκεί** ένα βλέμμα της και γίνεται κομμάτια. …………………………….

Μου **αρκεί** ότι προσφέρθηκε να βοηθήσει. ……………………………..

**Ακούστηκε** ένας δυνατός θόρυβος από την αποθήκη. ……………………………..

Δεν **πήγαμε** βόλτα, γιατί **έβρεχε**. ………………………-…………………………….

Δεν **επιτρέπεται** να μιλάτε με αυτόν τον τρόπο στο δάσκαλό σας. …………………….

**Επιτρέπεται** το κάπνισμα σε συγκεκριμένους χώρους. …………………………………..

Από το μπαλκόνι του δωματίου μου **φαίνεται** η θάλασσα. ………………………………..

**Φαίνεται** πως τελικά το μετάνιωσε και δε θα έρθει. ……………………………………….